Kraftige skogbranner i Frankrike
– Det er en kraftig brann som er på vei mot boligområder i Bigulia, sier Michel Bernier, talsperson for den franske redningstjenesten. Flere husholdninger er evakuert, og 900 hekter er så langt tatt av flammene. Et sagbruk og ti fartøy er allerede ødelagt i brannen. – Vi venter på forsterkninger, sier brannsjef i området Jean-Jacques Peraldi. Skogbrann spredte seg fra Montenegro til Kroatia: Har utløst flere eksplosjoner Lokale myndigheter opplyser at tre fly er på vei til området for å bistå i slukningsarbeidet. Også andre steder i Frankrike jobbes det på spreng med å slukke skogbranner. I Luberon, i regionen Vaucluse, herjer det en brann som har spredt seg over 800 hektar. Skogbrann raste i Portugal tidligere i sommer: «En av de største tragediene på flere år» Rundt 100 husholdninger i landsbyen Mirabeau er blitt evakuert, og nærmere 500 brannmenn jobber med å slukke brannen. Den siste måneden har det herjet flere store skogbranner i Europa, blant annet i Portugal, Italia, Montenegro og Kroatia. Brannene har oppstått på grunn av svært høye temperaturer og tørt vær den siste tiden.
Flere hundre brannmenn jobber på spreng med å slukke en skogbrann nordøst på den franske øya Korsika.